**NÁRODNÁ RADA SLOVENSKEJ REPUBLIKY**

VII. volebné obdobie

**Návrh**

**ÚSTAVNÝ zákon**

z ... 2019,

**ktorým sa mení Ústava Slovenskej republiky č. 460/1992 Zb. v znení neskorších predpisov**

Národná rada Slovenskej republiky sa uzniesla na tomto ústavnom zákone:

**Čl. I**

Ústava Slovenskej republiky č. 460/1992 Zb. v zneníústavného zákona č. [244/1998 Z. z.](https://www.slov-lex.sk/pravne-predpisy/SK/ZZ/1998/244/19980805.html), ústavného zákona č. [9/1999 Z. z.](https://www.slov-lex.sk/pravne-predpisy/SK/ZZ/1999/9/19990127.html), ústavného zákona č. [90/2001 Z. z.](https://www.slov-lex.sk/pravne-predpisy/SK/ZZ/2001/90/20010701.html), ústavného zákona č. [140/2004 Z. z.](https://www.slov-lex.sk/pravne-predpisy/SK/ZZ/2004/140/20040318.html), ústavného zákona č. [323/2004 Z. z.](https://www.slov-lex.sk/pravne-predpisy/SK/ZZ/2004/323/20040601.html), ústavného zákona č. [463/2005 Z. z.](https://www.slov-lex.sk/pravne-predpisy/SK/ZZ/2005/463/20060101.html), ústavného zákona
č. [92/2006 Z. z.](https://www.slov-lex.sk/pravne-predpisy/SK/ZZ/2006/92/20060401.html), ústavného zákona č. [210/2006 Z. z.](https://www.slov-lex.sk/pravne-predpisy/SK/ZZ/2006/210/20060501.html), ústavného zákona č. [100/2010 Z. z.](https://www.slov-lex.sk/pravne-predpisy/SK/ZZ/2010/100/20110101.html), ústavného zákona č. [356/2011 Z. z.](https://www.slov-lex.sk/pravne-predpisy/SK/ZZ/2011/356/20111025.html), ústavného zákona č. [232/2012 Z. z.](https://www.slov-lex.sk/pravne-predpisy/SK/ZZ/2012/232/20120901.html), ústavného zákona č. [161/2014 Z. z.](https://www.slov-lex.sk/pravne-predpisy/SK/ZZ/2014/161/20140901.html), ústavného zákona č. [306/2014 Z. z.](https://www.slov-lex.sk/pravne-predpisy/SK/ZZ/2014/306/20141201.html) a ústavného zákona č. [427/2015 Z. z.](https://www.slov-lex.sk/pravne-predpisy/SK/ZZ/2015/427/20160101.html), [44/2017 Z. z.](https://www.slov-lex.sk/pravne-predpisy/SK/ZZ/2017/44/20170227.html), ústavného zákona č. [71/2017 Z. z.](https://www.slov-lex.sk/pravne-predpisy/SK/ZZ/2017/71/20170404.html), ústavného zákona č. [137/2017 Z. z.](https://www.slov-lex.sk/pravne-predpisy/SK/ZZ/2017/137/20170601.html) a ústavného zákona č. [40/2019 Z. z.](https://www.slov-lex.sk/pravne-predpisy/SK/ZZ/2019/40/20190223.html)
sa mení a dopĺňa takto:

1. V šiestej hlave sa za druhý oddiel vkladá tretí oddiel, ktorý vrátane nadpisu znie:

„Tretí oddiel

SPOLOČNÉ USTANOVENIA K PIATEJ A ŠIESTEJ HLAVE

Čl. 124

(1) Fyzická osoba vykonávajúca verejnú moc vo verejnej správe zodpovedá za škodu spôsobenú jej nezákonným úradným postupom alebo nezákonným rozhodnutím a je povinná nahradiť škodu každému, koho práva boli porušené v dôsledku takého nezákonného výkonu verejnej moci vo verejnej správe.

(2) Ak nezákonný úradný postup alebo nezákonné rozhodnutie vykonal kolektívny orgán, zodpovedajú za škodu tí verejní činitelia, ktorí ako jeho členovia vyjadrili s týmto úkonom súhlas.

(3) Podrobnosti ustanoví zákon.“.

Nasledujúce články sa primerane prečíslujú.

**Čl. II**

Tento ústavný zákon nadobúda účinnosť pätnástym dňom po jeho vyhlásení v Zbierke zákonov.